Telescopul European Extrem de Mare — E-ELT pe scurt —
va fi de departe cel mai mare telescop în spectrul vizibil și infraroșu apropiat din lume.
La începutul lui decembrie 2014, Consiliul ESO a aprobat prima fază de construcție a telescopului.
Acesta este ESOcast!
Știință de ultimă oră și viața din culisele ESO, Observatorul European Austral.
Astronomia a ajuns în punctul în care telescoape mai mari — mult mai mari —
sunt esențiale pentru a aborda multe dintre întrebările importante fără răspuns.
Timp de aproape un deceniu, ESO a colaborat cu comunitatea sa de savanți Europeni
pentru a proiecta un asemenea nou gigant — E-ELT.
Decizia Consiliului ESO înseamnă că importante contracte,
inclusiv cele pentru construcția domului și a structurii telescopului, pot fi ratificate conform planului.
E-ELT va avea o oglindă primară cu un diametru de 39 metri.
Va colecta de 13 ori mai multă lumină decât orice alt telescop optic de azi.
Această oglindă primară nu va fi dintr-o bucată.
În schimb, va fi compusă din 798 de segmente hexagonale,
fiecare de cam 1.4 metri diametru dar cu o grosime de doar 5 centimetri.
E-ELT are un concept optic neobișnuit ce folosește cinci oglinzi.
Asta include sistemul avansat de optică adaptivă ce corectează neclaritatea imaginilor astronomie cauzată de turbulențele atmosferice.
Sistemul de optică adaptivă e deja folosit la Telescopul Foarte Mare (VLT).
Prin folosirea acestei tehnici, E-ELT va putea produce imagini cu până la 15 ori mai clare decât cele ale Telescopului Spațial Hubble (HST).
E-ELT va deține un set de instrumente științifice de ultimă oră pentru a captura lumina colectată de telescop.
Domul E-ELT este la superlativ.
Cu o înălțime de 74 metri și un diametru de 86 metri, pur și simplu eclipsează orice incintă de telescop din prezent.
Viitorul cămin perfect pentru E-ELT a fost găsit pe vârful Cerro Armazones,
un munte de 3000 metri înălțime, la doar 20 kilometri de Observatorul Paranal al ESO din nordul Chile.
Pe 19 iunie 2014, o parte din piscul muntelui Cerro Armazones a fost detonat
ca prim pas spre nivelarea vârfului.
De atunci, activitatea pe munte, precum și drumul de la Paranal la Armazones au avansat bine.
Construcția telescopului în sine va dura cam un deceniu.
Odată funcțional, E-ELT va aborda unele dintre cele mai mari provocări științifice contemporane.
Va fotografia planete în jurul altor stele și le va studia atmosfera, în căutarea semnelor vieții.
E-ELT va face de asemenea contribuții fundamentale în cosmologie
prin măsurarea proprietăților primelor stele și galaxii din Univers
și prin cercetarea naturii misterioaselor materii și energii întunecate
În plus, astronomii, într-un fel, se așteaptă la neașteptat — rezultate surprinzătoare ce nu pot fi anticipate astăzi.
Telescopul European Extrem de Mare (E-ELT) va reprezenta un salt gigantic în abilitatea noastră de a observa universul din jur.
Cel mai mare ochi pe cer ne va îndruma spre o comoară de noi descoperiri
și va revoluţiona multe domenii ale astronomiei.
Aceasta indică începutul unei noi ere.
Transcrierea de ESO; traducerea de Mihail-Gabriel Bărbuță.